El pregó de Juana Andrés, Defensora del Discapacitat de la Comunitat Valenciana, dóna inici a la celebració de les Festes Majors d'Alaquàs
30/08/2003 13:52:00

# El pregó de Juana Andrés, Defensora del Discapacitat de la Comunitat Valenciana, dóna inici a la celebració de les Festes Majors d'Alaquàs

*   30/08/2003 13:52:00
*   [Imprimir](#)
*   Compartir
*    https://www.alaquas.org/documento.asp?id\_do=8731

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8731%2F1&title=Ajuntament%20d%27Alaqu%C3%A0s.%20Prensa.El%20preg%C3%B3%20de%20Juana%20Andr%C3%A9s%2C%20Defensora%20del%20Discapacitat%20de%20la%20Comunitat%20Valenciana%2C%20d%C3%B3na%20inici%20a%20la%20celebraci%C3%B3%20de%20les%20Festes%20Majors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8731/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8731/8731_Form_4.jpg)](https://www.alaquas.org/ficheros/documentos/2003/2/8731/8731_Form_10.jpg "<a href='https://www.alaquas.org/ficheros/documentos/2003/2/8731/8731_Form_10.jpg' target=_blank><i class='fa fa-external-link' aria-hidden='true'></i>.El pregó de Juana Andrés, Defensora del Discapacitat de la Comunitat Valenciana, dóna inici a la celebració de les Festes Majors d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8731&idioma=1&autotraduce=0)

El tradicional pregó, que va tindre lloc el passat dia 29 d'agost, va donar pas a l'espectacle "Foc i Canya" de la companyia Teatre de l'Ull

El passat divendres dia 29 d'agost de 2003 van començar de manera oficial les Festes Majors d'Alaquàs. Enguany l'encarregada de fer el tradicional pregó de festes va ser Juana Andrés Cambra, Defensora del Discapacitat de la Comunitat Valenciana.

L'acte del pregó, que va tindre lloc a les 23 hores des del balcó de l'Ajuntament, es va celebrar després del ja tradicional correfoc de La colla de dimonis de Massalfassar. L'Alcalde d'Alaquàs, Jorge Alarte, que va donar pas a la pregonera d'enguany, va voler destacar en la seua presentació la importància de la presència de Juana Andrés com a pregonera i  va aprofitar aquest moment per "fer una crida a la solidaritat i al compromís per a la igualtat i l'accesibilitat per a totes i tots".

Juana Andrés Cambra, qui ha estat Defensora del Discapacitat de la Comunitat Valenciana des de 1996, va destacar en el seu discurs "la sensibilitat amb què Alaquàs ha demostrat des de fa anys el seu compromís per millorar la qualitat de vida de la seua ciutadania i amb especial èmfasi en la de les persones amb discapacitat". Així mateix, va tindre unes paraules de reconeixement i d'agraïment cap a les persones que formen part de l'associació AMIAR, per l'interés en el fet que fóra ella l'encarregada de realitzar el pregó de festes, i va agraïr, com a Defensora del Discapacitat, l'esforç i la il·lusió posada per totes i tots ells en cadascuna de les activitats que realitzen.

En finalitzar el pregó, les veïnes i els veïns van poder gaudir de l'espectacle "Foc i Canya" de la companyia de teatre independent valenciana Teatre de l'Ull i, a continuació, es va llançar un castell de focs artificials a la Plaça d'Espanya de la ciutat.